जूनियर स्टेट स्वीमिंग कंपीटीशन लखनऊ के केडी सिंह बाबू स्टेडियम में 4 से 6 जून तक होगा। इसमें अंडर 14 और अंडर 17 वर्ग के खिलाड़ी शिरकत करेंगे। सब जूनियर स्टेट स्वीमिंग कंपीटीशन बनारस में 16 से 18 जून तक आयोजित होगा। कोच राजू चौधरी ने बताया कि उत्तम स्कूल की मोनिका चौधरी, डीपीएसजी की सायरा सिरोही, डीएलएफ साहिबाबाद के दुष्यंत, राहिल और आदित्य का चयन जूनियर वर्ग में हुआ है। होली चाइल्ड स्कूल की ख्याति, डीपीएसजी की ऐना आत्रेय, आईपीएस प्रताप विहार के कौस्तुभ तिवारी और कुणाल शर्मा तथा डीपीएसजी के रिभव का चयन सब जूनियर कैटगरी में हुआ है। कोच राजू चौधरी ने बताया कि सभी खिलाड़ियों का ट्रेनिंग कैंप लगाया गया है और कंपीटीशन से पहले उनको ट्रेनिंग दी जाएगी।